**ILEQQUUSUMIK ATAATSIMIINNEQ**

**Tallimanngorneq 24. februar 2023 nal: 14:00**

**Peqataasut:**

Sakio Fleischer, Siulittaasoq

Elisabeth Nielsen,

Maria Nielsen,

Aviaaja Gr. Sigurdsen

Ane Zeeb Pjettursson (Telefoonikkut peqataavoq)

|  |  |  |  |
| --- | --- | --- | --- |
| **Aqutsisoq:** | Sakio Fleischer | **Aqutsisoq:** | Sakio Fleischer, Siulittaasoq |
| **Peqataanngitsut:** | Maria Nielsen | **Imaqarniliortoq:** | Makkak Markussen |
| **Immikkut aggersakkat:** | [Ateq] |  |  |
| **Ingerlannaera:** | Ataatsimiittarfimmi  |  |  |

**Ullormut oqaluuserisassat:**

[1. 2023-imi aningaasaliissutit](#_Toc5887939)

[2. Tummeqqiornissaq](#_Toc5887940)

[3. Qimmiliveqarfiit eqqaani eqqaavilersuinissamik siunnersuut](#_Toc5887941)

4. Juullilernerani Pilersuisup eqqaani juullerpaluttulersortarnissaq

5. Peqqinneq- Sunngiffiup Lail Andrés tikisinnissaanut aningaasaaliiffigineqarnissaanut qinnuteqaat

6. FC Malamuk meeqqat unammiartinnissaanut tapiiffigineqarnissamik qinnuteqaataat.

7. Tusass Uummannami ammarsarfii pillugit Qullersaqarfianut saaffiginnissuteqarnissaq.

[Atsiorfissaq 8](#_Toc5887942)

**Aalajangiineq:**

|  |
| --- |
| Akuerineqarput. |

# 2023-imi aningaasaliissutit:

## Inuttussuseq aallaavingalugu aningaasaliissutigineqarsimapput kr. 770.000,-. Maannakkut Uummannami inuit 1.405-nik amerlassuseqarput, innuttamullu ataatsimut kr. 500,- naatsorsuussaavoq.

**Aalajangiineq:**

|  |
| --- |
| Tusaatissatut tiguneqarput. |

# Illoqarfimmi tummeqqiassat: (Teknikkumut Immikkoortoqarfiup paasissutissiinera)

**Siunnersuut tummeqqat 1:**

**Kussangajaannguaq-ikkut tummeqqiornissaq Atuarfiup tungaanut Aqqusinertaamut. Ilanngullugu asseq nassiunneqarpoq.**

Tummeeqat aqqusinermiik qummut qaqqajunnamut 2 meterip missaani putorninngorlugu inissinneqassapput.

Tummeqqat ukununnga iluaqutissartaassapput:

* Aqqusineq Kussangajaannguaq ammukajaajuvoq ukiukkullu quasattarluni.
* Tummeqqat angallannermut isumannaallisaanissamut pisuinnarnut/Atuartunullu pitsanngoriaataassapput.
* Atuartut atuariartornerminni soraarnerminnilu tummeqqat atortassuaat aammalu atuarnerup nalaani timersortarfialianerminnut iluaqutingisassuaat.
* Dr. Ingrid-ip eqqaani bussit unittarfeqarput.

Tummeqqat takissusaat ? (uuttortarneqassapput 9. februar)

Tummeqqat akeqassapput ? (sanatitsisussamit atortussat pigineqareernerini?)

Piumasaqaat: Nunaminertamik akuersissuteqarnissaq.

 **Siunnersuut tummeqqat 2:**

 **Tummeqqat Tullik-up eqqaaniittunut tummeqanut atuarfiup tunngaanoortunut ilassutaassapput**.

 Ilanngullugu asseq nassiunneqarpoq.

 Tummeqqat takissusai? (uuttorneqassapput 9. februar)

 Tummeqqat akeqassapput? (sanatitsisussamit atortussat pigineqareernerini?)

 **Piumasaqaat:** Nunaminertamik akuersissuteqarnissaq.

 **Siunnersuut tummeqqat 3:**

 **Thomas Pjetturssonip Aqq. Qernertunnguamullu aqq.-ni Nasiffissuarmut qummut tummeqqiornissaq.**

Tassuungakkut tummeqqiortoqassappat akornutaasinnaasut ukuupput:

* Taakkunani atuisussat ikittunnguussapput
* Nassiffuarmiik illoqarfiup tungaanut tummeraqareerpoq (takuuk asseq ilanngussaq)
* ”Angalasoq” toqqorsivinnik inissisimatitsivoq illut akiatungaani. 20 fods containerit marluk inissinneqarsimallutik taamaalilluni tummeqanik atuisussanut assaassapput.
* Tummeqqat uvingasukkut ujarappassuarnik aalaqqajuttut akornatigut inissinneqassapput. Ujaraappassuit piaarnissaanut annertuumik aningaasartuutaassooq. Tummeqanik ujaqqat aalaqqajuttut ajornatigut sanaasoqassappat sananerani perlasisoqarsinnaavoq.

**Aalajangiineq:**

|  |
| --- |
| Tummeqqiornissanut siunnersuut 1 aamma 2 sananeqassapput, tamarnut ammasumik neqeroorusiortitsineq ingerlanneqassaaq. Neqeroorusiortitsereernermi neqeroorutit Najukkami Ataatsimiititaliap nalilersoreerpatsigit sanaartornissat aatsaat aallartinneqassapput. |

# Qimmiliveqarfiit eqqaani eqqaavilersuinissamik siunnersuut (Ane Zeeb Pjettursson)

## Qimmiviliveqarfiit eqqaanni eqqaaveqarnissaq pisariaqartippaat qimmiutillit. Taamaattumik siunnersuutingerusuppara eqqaavilerneqarnissaa. Nunap assingani takuneqarsinnaapput nunap nalaaniittut takuneqarsinnaasoq eqqaavimmik pisariaqartitsisut (aappaluttuupput) inissiivingerusutakka.

**Aalajangiineq:**

|  |
| --- |
| Siunnersuut tapersersorneqarpoq Teknikkeqarfik suleqatingalugu qimmiliviit eqqaavilersorneqassapput. |

#  **Juullilernerani Pilersuisup eqqaani juullerpaluttulersortarnissaq** **(Sakio Fleischer)**

Siulittaasoq siornatigut nalunaaruteqarnikuuvoq juullilernerani Pilersuisup eqqaani kusassaasoqartarnissaanik misissuititsilluni.

NDO-mi tuniniaasartoq maaniinnerani oqaloqatigineqarsimavoq pilersaarummillu saqqummiivigineqarluni, akinik misissuinissaa eqqarsaatingalugu.

7. februar 2023 NDO-miik nassiussaq malillugu silami issittartumi pisiarineqarsinnaasut akit ukuusut pissarsiarineqarput.

1 stk: 60m aamma 2 stk 40m

1 meter nivingasartut siaartartuusat 40nik qulleerartalli orpingaasanik kusassaatillit meterimut 578,- kr.

Qulleerartaqanngittut siaartartuusat plastikkit ullorissanik sianiusanillu 70 cm-nik portussusilinnik kusassarneqarsinnaasut, ataatsit akia 1.400,- kr.

Qulleerartallit aamma kusassaataasinnaasunik hjertenik allanillu nivingasortalersorlugit ataatsit 2.100,- kr.

Aalajangiineq:

|  |
| --- |
| Akuerineqarput, kommunip allaffianiik Timiusiorfimmut Orsuerfimmullu aammalu Pisiniarfik juullilernerani ikkussuiffigineqarsinnaanersut saaffiginneqassapput, pisiarinissaanut akissai qassiussanersut paasiniarneqassapput. |

#  **Peqqinneq- Sunngiffiup Laila Andrés tikisinnissaanut aningaasaliiffigineqarnissaanut qinnuteqaat: (Peter Mathiassen ataatsimiinnermi aggersarneqassaaq)**

**Saqqummiinerit assigiinngitsut. Innuttaasunut saqqummiineq: ”Nammineq pisuuvunga?”**

Kikkulluunniit 15-leereersimasut peataasinnaapput.

Itisilerlugit oqaluttuarineqarlutik:

1. Kinguaassiutitsigut atornerlungaanerit
2. Groomin
3. Atornerlungaanerup kingunipilui.
4. Imminut toqoriarnerit, imminullu toqukkusunnermik eqqarsaateqartarneq.
5. Allannguinissamik eqqarsaateqalerneq, allannguineq.
6. Kingorna oqallinneq
7. PTDA, Angst, depresion

Siunertaq:

Innuttaasunut paasisitsiniaaneq, pivaneesaartitsineq, ilitsersuineq kiisalu ikuisinnaanissamut sakkussanik aallerfik.

**Meeqqat inuusuttuaqqanullu tulluarsagaq** ”Nammineq pisuuvunga?”

* Meeqqanut tulluarsangaq
* Grooming
* Killiliisinnaanedq. Naamik naamiuvoq!
* Kinguaassiutit tungaasigut pissusilersuutit iliuutsillu eqqunngitsut.

Siunertaq:

Innuttaasunut paasisitsiniaaneq, pinaveersaartitsineq, ilitsersuineq kiisalu aikiuisnnaanisamut sakkussanik aallernik.

**Innuttaasunut** ”Inuuneq qaamasoq qanoq ornippara” Kikkunnilluunniit tusarnaariarneqarsinnaavoq.

* Inuunermi ingerlaqqikkusulerneq – allannguisariaqalerneq
* Sooq pisariaqarpa?
* Sakkut suut atorneqarpat?
* Imminut sulirinnginnerup siorna suliarereernerullu kingorna ilaqutariittut qanoq siunniuteqarpa?
* Kingorna oqallinnertalik.

Siunertaq:

Innuttaasunut paasissitsiniaaneq, pinaveersaartitsineq, kiisalu ikiuisinnaanissamut sakkusaanik aallerfik.

**Susassaqartunut, inunnik sullkissisunut Workshop-nertalik**

”Nammineq pisuuvunga?

* Kinguaassiutitsigut atornerlungaanerit.
* Grooming
* Anaanaq sakkortooq
* Atornerlungaanerup kingunipilui
* Imminullu toqukkusunnermik eqqarsaateqartarneq.
* Allannguinissamik eqqarsaateqalerneq, allannguineq
* Qanoq ikiorneqarusuppunga?
* Susassaqartunut attaveqartariaaseq.
* PTSD, angst, depresion
* Inuunerup taamaattussaannartut isiginera

Kingorna Workshop ingerlanneqassaaq.

* Gruppe-kkaarluni eqqartueqatigiinneq
* Rollespil
* Ikiuutaasunik ”sakkunik” atorneqartartunik avitseqatigiinneq.

**Innuttaasunut** ”Atornerlungaanrit itisilerugit”

18-leereersimasut tusarnaariaqarsinnaaput.

* Atornerlungaanerup aallartinnera
* Atornerluisunit arajutsisimaneqannginnedq/Sooruna?
* Atornerlungaanerup pinerani misigissutsit
* Inuunermik sioorasaartittarneq
* Inuunerup taamaattussaannartut isigilernera
* Ikiortissaarunneq
* Imminut toqoriarnerit
* PTSD, Angsat, depresion
* Allallu meeqqap inuuneranik tarnigiisut.

**Tamanut** saqqummiineq ”Qungujulanerup tunuani”

* Atuakkap aallartinnera
* Imarisai
* Atuakkiornerup nalaani inuuneq
* Forlag-mik suleqateqarneq
* Inuttut imminut piumaffigineq
* Killissamik qaagiineq
* Atuakkap naammassinera
* Saqqummernerata kingorna sunniutai

**Neqeroorut/Nalinga:**

1 time ” Nammineq pisuuvunga”? Tamanut innuttaasunut á 3.250,-

1 time ”Nammineq pisuuvunga”? Workshop á 3.250,-

1 time ”Nammineq pisuuvunga”? Naamik naamiuvoq atuartunut á 3.250,-

1 time ”Nammineq pisuuvunga”? inuuneq qaamasoq … á 3.250,-

1 time “Nammineq pisuuvunga”?atornerlungaanerit itisilerlugit á 4.000,-

1 time “Nammineq pisuuvunga”? Qungujulanerup tunuani à 3.250,-

Aalajangiineq:

|  |
| --- |
| Tapiissutigineqassasut kr. 20.250,- akuerineqarput. |

#  **F.C. Malamuk meeqqanut Nuummut unammiartitsinissamut tapiiffigineqarnissamik qinnuteqaat:**

# Uummannami meeqqanik sunngiffimmi periarfissaqarrtitsinitsinni peqqinneq pitsaaliuinerlu siunertaralugit inuttut inerisaaqataavugut timersortitsinitsigut.

# Meeqqat isikkamik arsarnermut ingerlatagut Kalallit Nunaanni unammersuarnermut peqataatissuagut illoqarfipput Uummannaq sinnerlugu.

# Unammersuarneq ulluni ukunani 28. Februar – 4. Marts 2023 Nuummi ingerlanneqassooq

# Angalanissallu ima isikkoqarput:

# Uummannaq – Nuuk 27. Februar

# Nuuk – Ilulissat 6. marts

# Ilulissat – Uummannaq 8. marts

# Imaappoq ullut arfineq marluk Nuummut unnuissuugut, utimullu angallanneq peqqutaalluni allatut ajornartumik Ilulissani ullut marluk unnuisariaqarluta.

# Najukkami Ataatsimiititalianut aningaasanik taperneqarnissatsinnut qinnuteqarpugut timersoqatigiiffinnut peqatigiiffinnullu tapiisinnaanerat toqqammavingalugu.

# Aningaasartuutissatsinnut ukunuunga qinnuteqarpugut:

# Billet akingata 25%-ia 27.884,50 kr.

# Nuummi ineqarnermi aningaasartuutissanut 23.030,00 kr.

# Ilulissani ineqarnermi aningaasartuutissanut 7.614,00 kr.

# **Aningaasat katillugit qinnutigineqartut: 58.614,00 kr.**

# Neriulluta illoqarfipput pillugu avammut meeqqanik Uummannarmiunik piorsaaqataanerput tapersersorluarneqassasoq qinnuteqaaterpullu tingulluarneqassasoq.

Aalajangiineq:

|  |
| --- |
| Sakio Fleischer suliamut attuumassuteqarnini pissutingalugu ataatsimiinnermiik aningallarpoq, Ataatsimiititaliami siulittaasup tulliata Ane Zeeb Pjettutsson-ip telefoonikkut ataatsimiinneq aqulerpaa.Najukkami Ataatsimititaliap pisussaaffiisa avataaniimmata tapiisoqarsinnaanngilaq, Peqqik- Sunngiffimmulli qinnuteqarsinnaanerinik allakkiorfigineqassapput, ataatsimiititaliap siulittaasuata tullianik atsiorneqartussamik. |

#  **Uummannami Tusass Center ammasarfii pillugit Tusass Qullersaqarfianut saaffiginnissuteqarnissaq (Sakio Fleischer)**

Illoqarfiit soorlu Uummannamiit inukinnerusut; Qeqertarsuaq, Qasigiannguit allallu inukinnerusut nal. 09 – 15 aamma ilaat 10 – 14 ammasarput, Uummannamilu massakkut 1500-ngajannik inoqartumut nal. 12 – 15 taamaallaat ammasarluni.

Uummannaq illoqarfik aalisaqartoqarfiuvoq annertooq aammalu suliffissuit suliffeqarfiillu arlaqarlutik. Ammartarnera eqqarsaatigalugu sivikippallaarpoq aammalu ammartarnera kingusippallaarluni. Ilaatigummi annertuumik tigusassallit aammalu pisarialinnik tigusisussaatillutik ammarsiillutik utaqqisarnera arlaatigut sunniuteqartarsimanissaa naatsorsuutingaara.

Taassuma saniatigut elektronik-inik tuninigaat amerlineqarsinnaanera saaffiginnissummut ilaatinneqarnissaat kissatiginassooq, pissutingalugu pisisartut amerlanerni qinigassaqarsinnaanerat eqqarsaatingalugu. Nalunnginnakku illoqarfinni allani aammalu takunikuussanni toqqagassat amerlanerugaartut uninngasuutigineqartarlutik.

# Tamanna tunngavingalugu Najukkami ataatsimiititaliap ataatsimiinnissaanut saaffiginninnissamut qanoq oqariartuuteqarnissarput isummerfiginissaanut siunnersuuteqarpunga

Aalajangiineq:

|  |
| --- |
| Tusass-ip qullersaqarfianut ammasarfiit kingusippallaamik sivisunermillu ammasarnissaanik saaffiginnittoqassaaq. Taamatuttaaq elektronik-inik tuniniakkat maerlineqarsinnaannginnersut ilanngullugu saaffiginnissutigineqassapput pisisartut amerlanernik qinigassaqarsinnaanerunissaat eqqarsaatingalugit. |

Atsiorfissaq:

Sakio Fleischer, Siulittaasoq

Elisabeth Nielsen

Maria Nielsen

Aviaaja Gr. Sigurdsen

Ane Zeeb Pjettursson